EkBass/fiwiki-20250220-pages-articles huggingface dataset:
Trauenin tutkimuskeskus

Trauenin tutkimuskeskus oli vuosina 1936–1945 toiminut Saksan ilmavoimien rakettiteknologian tutkimuslaitos. Keskus sijaitsi Ala-Saksin Munsterin kaupungin lähelle Trauenissa. Laitos perustettiin vuonna 1936 tohtori Eugen Sängerin alaisuuteen hänen raketti- ja aerodynaamisia tutkimuksiaan varten. Julkisesti laitos oli lentokoneiden testauslaitoksen koealue ().Zaganescu 2004 Laitoksen tutkimustyö jakaantui kolmeen osaan: * 1 000 kN työntövoiman omaava rakettimoottori. * rakettimoottoreiden sarjan suunnittelu ja testaus. * avaruuslentokoneen kehittäminen. Trauenissa Sänger suunnitteli Irene Bredtin kanssa Silbervogel-avaruuslentokoneen. Laitos tuhoutui kokonaan toisen maailmansodan loppuvaiheissa keväällä 1945. Nykyisin alue kuuluu vuonna 1969 perustetulle Saksan avaruustutkimuskeskukselle (). ==Lähteet== * ===Viitteet=== ==Aiheesta muualla== * Munsterin kaupunki saksankielisessä wikipediassa Luokka:Natsi-Saksa Luokka:Luftwaffe (Wehrmacht)
Velsk

Velsk () on kaupunki Venäjällä Arkangelin alueella Velskin piirissä. Se on kunnallispiirin hallintokeskus ja sijaitsee paikassa missä Vel yhtyy Vagajokeen, joka puolestaan on Vienanjoen vasemmanpuoleinen sivujoki. Velsk sijaitsee noin 500 km Arkangelista etelään, Vologdaan ja Moskovaan (johon on 720 km) vievän M8-valtatien varrella. Väestönlaskennan mukaan vuonna 2010 asukkaita oli kaupungissa yhteensä 23 885 ja koko Velskin piirissä 54 792. ==Historia== Paikkakunta mainitaan kronikoissa ensi kerran 1137. Kaupunkioikeudet se sai 1780. Vuosina 1796-1929 Velsk kuului Vologdan kuvernementtiin. 1800-luvulla Velsk oli pellavantuotannon keskus. Lisäksi tärkeää oli tuon aikainen puunjalostus: tervan, tärpätin ja pihkan tuotanto. Vuosien 1860 ja 1940 välillä Velskiä käytettiin poliittisena karkotuspaikkana. Väkiluku oli vuosisadan vaihteessa noin 2000 asukasta ja kasvoi jatkuvasti aina 1990-luvulle saakka, erityisen nopeasti sodan jälkeen. ==Nykypäivä== Nykyäänkin Velsk on puunjalostusteollisuuskaupunki. Lisäksi siellä on mm. kone- ja elintarviketeollisuutta. Kaupungissa on lentokenttä. Se sijaitsee Vorkutaan vievän rautatien varrella. ==Lähteet== ==Aiheesta muualla== * Velsk- INFO Luokka:Arkangelin alueen kaupungit Luokka:Velskin piiri
Kuningas Saudin yliopisto

Kuningas Saudin yliopisto (, ) on Saudi-Arabian pääkaupungissa Riadissa toimiva julkinen yliopisto. Sen perusti vuonna 1957 kuningas Sa’ud ibn Abdilaziz Riadin yliopistona. Nimi vaihdettiin vuonna 1982. Vuonna 2017 kansainvälinen Shanghain Jiao Tong -yliopiston ARWU-yliopistoranking sijoitti Kuningas Saudin yliopiston 101.–150. korkeatasoisimmaksi yliopistoksi maailmassa. Yliopiston rankingsijoitus on noussut 2010-luvulle tultaessa ja 2010-luvulla merkittävästi. Science-tiedelehdessä nostettiin vuonna 2011 keskusteluun Kuningas Saudin yliopiston ja toisen saudiarabialaisen yliopiston (Kuningas Abdilazizin yliopiston) "agressiiviseksi" luonnehditut toimet yliopistorankingin parantamiseksi. Myös sittemmin, esimerkiksi vuonna 2014 yliopistolla on käynnistetty ohjelma kansainvälisesti viitatuimpien, ARWU top-500 -yliopistoissa toimivien huippututkijoiden palkkaamiseksi yliopiston palvelukseen. Kuningas Saudin yliopistolla onkin näkyvä ja melko runsas rahoitus erityisesti kansainvälisesti viitatuimpien tutkijoiden palkkaamiseksi, tai yhteistyöhön yliopiston kanssa sekä jatko-opintovaiheen tutkija-opiskelijoiden ja heidän ohjaajiensa kansainvälisten julkaisujen edistämiseksi. Kuningas Saudin yliopistossa opiskelee niin miehiä kuin naisiakin. Vuonna 2017 opiskelijoita oli yhteensä 35 810, joista kansainvälisiä opiskelijoita oli 1 033（3 %). Pääosa opiskelijoista (33 746 kpl) opiskeli alempaa korkeakoulututkintoa. Ylempää tai jatko-tutkintoa opiskeli 2 064 henkeä. == Lähteet == ==Aiheesta muualla== Luokka:Saudi-Arabian yliopistot ja korkeakoulut Luokka:Riad Luokka:Saudi-Arabian rakennukset ja rakennelmat
Irene Bredt

Irene Bredt (myöhemmin Sänger-Bredt; 24. huhtikuuta 1911 Bonn, Saksa – 1983 Berliini, Saksa) oli saksalainen matemaatikko, joka tuli tunnetuksi rakettiteknologiaan ja avaruuslentoihin liittyvästä kehitystyöstään. Toisen maailmansodan aikana Bredt kehitti miehensä Eugen Sängerin kanssa suunnitelman Silbervogel-avaruuslentokoneesta. ==Nuoruus== Bredt syntyi Bonnissa vuonna 1911 vanhaan tieteilijäsukuun. Koulunsa hän kävi Kölnissä. Nuorena tyttönä hän pääsi seuraamaan Fritz von Opelin suunnitteleman, 12 kiinteäpolttoaineisella raketilla varustetun Opel Rak-1-rakettiauton ennätysajoa, jossa kuljettaja, lentopilotti Volhart kiihdytti auton 100 km/h nopeuteen alle 8 sekunnin. Ajo teki 17-vuotiaaseen Ireneen suuren vaikutuksen.Zaganescu 2004 ==Tutkijanura== Bredt ilmoittautui Bonnin yliopistoon, josta valmistui tohtoriksi vuonna 1937. Hänen väitöskirjansa aihe koski röntgensäteilyä. Samana vuonna hän otti vastaan työpaikan Trauenin rakettitutkimuskeskuksessa, missä työskenteli laitoksen johtajan, Eugen Sängerin apulaisena. Bredt vastasi laitoksen koemoottoreiden termodynamiikan laskelmista. Yhteisessä tutkimuksessaan kaasujen kinetiikasta Bredt ja Sänger laskivat vuonna 1938 ensimmäistä kertaa lentoalukseen yläilmakehässä avaruuden rajalla vaikuttavat aerodynaamiset voimat. Bredt ratkaisi myös raketteja varten kehitellyn kiskolaukaisualusta lämpö- ja voiteluongelmat. Lisäksi hän kehitti Sängerin kanssa teorian patoputkimoottorin termodynamiikasta. ==Sodan jälkeen== Sodan jälkeen Bredt ja Sänger asuivat Ranskan miehitysvyöhykkeellä. Vuonna 1946 Ranskan Ilmailuministeriö kutsui molemmat työskentelemään Ranskaan valtiollisen lentokonetehtaan tutkimusosastolle - myöhemmin laitos tunnettiin nimellä Société Nationale des Constructions Aéronautiques du Nord (SNCA du Nord). Bredt työskenteli laitoksessa Sängerin kanssa suihkumoottoritekniikan parissa.Samalla hän toimi ranskalaisen Matra-rakettivalmistajan neuvonantajana. Pariskunta avioutui vuonna 1951. Vuonna 1954 perhe muutti takaisin Saksaan pariskunnan keskittyessä fotonimoottorin teoreettisiin tutkimuksiin. He edistivät myös SCRAMJET-moottorin kehittelyä. Irene Sänger- Bredt työskenteli useiden avaruustoimintaa tutkivien laitosten tutkimus- ja johtotehtävissä vuoteen 1972 asti. Hänellä oli lukuisa määrä luottamustehtäviä avaruus- ja ilmailutekniikan parissa, ja hän oli International Academy of Astronautics -järjestön perustajajäsen. Vuonna 1970 hänelle myönnettiin Herrman Oberth -kultamitali tieteellisen uransa johdosta. ==Lähteet== * ===Viitteet=== Luokka:Saksan avaruustoiminta Luokka:Ranskan avaruustoiminta Luokka:Saksalaiset matemaatikot Luokka:Saksalaiset raketti-insinöörit Luokka:Vuonna 1911 syntyneet Luokka:Vuonna 1983 kuolleet
Kuluttajahintaindeksi

Kuluttajahintaindeksi on kuluttajien tavaroista ja palveluista maksaman keskimääräisen hinnan mitta. Se kertoo, kuinka paljon tavaroiden ja palveluiden hinnat muuttuvat ajan myötä. Se on yksi kansallisten tilastoviranomaisten laskemista hintaindekseistä. Suomessa kuluttajahintaindeksiä ylläpitää Tilastokeskus. Kuluttajahintaindeksi on yleisin inflaatiomittari. Talouspolitiikassa ja muilla talouden aloilla kuluttajahintaindeksiä käytetään rahan arvon mittana. Elinkustannusindeksi on uusimmasta kuluttajahintaindeksistä ketjuttamalla laskettu pitkä aikasarja. Se on käyttäjälle helppotulkintainen, sillä sen sarjaa eivät katkaise indeksiuudistukset. Kuluttajahintaindeksissä sen sijaan tehdään 4–5 vuoden välein indeksiuudistus, koska kulutustottumukset muuttuvat jatkuvasti. ==Lähteet== == Aiheesta muualla == * Kuluttajahintaindeksi Tilastokeskus.fi Luokka:Talousindikaattorit Luokka:Seulonnan keskeiset artikkelit
Gailingen am Hochrhein

Gailingen am Hochrhein on kunta Saksassa Baden-Württembergin osavaltion Konstanzin piirikunnassa. Kunta kuuluu Freiburgin hallintopiiriin. 30\. kesäkuuta 2022 Gailingen am Hochrheinissa oli 2 930 asukasta ja väestötiheys oli 222 as./km². Kunnan pinta-ala on 13,17 km². Gailingen am Hochrheinin pormestari on Thomas Auer. Gailingen am Hochrheinin naapurikunnat ovat Gottmadingen pohjoisessa, Buch ja Ramsen idässä, Diessenhofen etelässä sekä Dörflingen lännessä. Neljä viimeisenä mainittua kuuluvat Sveitsille. Lisäksi Saksan eksklaavi Büsingen am Hochrhein sijaitsee alle kilometrin päässä kunnasta länteen. Kunnassa toimii yksi Hochrheinschule -niminen ”perus- ja yläkoulu” (). Lisäksi kunnassa toimii kansanopisto (). Gailingen am Hochrheinin ystävyyskunta on Saksin osavaltiossa sijaitseva Liebschützberg. == Historia == Ensimmäinen dokumentoitu maininta Gailingenista on vuodelta 965. Mahdollisesti alemannit asuttivat Gailingenin aluetta jo 400-luvulla. Nimi ”Gailingen” tulee ”Geilo”-nimisen henkilön mukaan, joka oli yksi alemannien johtaja. 1000-luvulla Gailingen oli aatelisperheen omistuksessa. 1300-luvulla alueen omistus siirtyi Randeggin aatelisperheelle ja sen peruja on leijonanpää, perheen tunnus, Gailingenin vaakunassa nykyään. Seuraavina vuosisatoina Gailingen vaihtoi omistajaa lukuisia kertoja. Vuonna 1654 Gailingeniin muutti kuusi juutalaista. Vuonna 1722 Gailingenissa oli 18 juutalaista kotitaloutta ja 1700-luvun puoliväliin mennessä lukumäärä kasvoi 28:en. Vuonna 1766 Gailingeniin rakennettiin uusi koulu ja vuonna 1836 synagoga. Vuosina 1845–1847 paikkakunnalle rakennettiin uusi koulurakennus. Gailingen sai myös sairaalan ja vanhainkodin. 1850-luvun puoliväliin mennessä juutalaisväestöä oli Gailingenin väestöstä yli puolet. Vuonna 1870 Gailingeniin valittiin ensimmäinen juutalaispormestari. Seitsemän vuotta tämän jälkeen juutalaiset ja kristityt lapset aloittivat koulunkäyntinsä samassa koulussa. Juutalaiset ja ei-juutalaiset elivät yhdessä rauhallisesti, kunnes Adolf Hitler nousi valtaan. Vuonna 1933 juutalaisväestö väheni paikkakunnalla noin 20 prosenttia. Kristalliyö ohitti Gailingenin. 10. marraskuuta 1938 synagoga tuhottiin. 22. lokakuuta 1940 yli 200 juutalaista vietiin heidän kodeistaan Ranskaan. Koulurakennus toimii nykyisin Bodenjärven alueen juutalaisten historiaa käsittelevänä museona. == Lähteet == == Aiheesta muualla == *Viralliset kotisivut Luokka:Baden-Württembergin kunnat Luokka:Konstanzin piirikunta
Muggsy Bogues

Tyrone Curtis ”Muggsy” Bogues (s. 9. tammikuuta 1965 Baltimore, Maryland) on yhdysvaltalainen entinen koripalloilija. Vain 160 senttimetriä pitkä Bogues on NBA:n historian lyhyin pelaaja. Pelipaikaltaan hän oli takamies. Bogues pelasi NBA:ssa vuosina 1987–2001 Washington Bulletsin, Charlotte Hornetsin, Golden State Warriorsin ja Toronto Raptorsin riveissä. Yhdysvaltain maajoukkueessa hän voitti maailmanmestaruuden vuonna 1986. == Lähteet == ==Aiheesta muualla== *Bogues NBA:n sivustolla Luokka:Yhdysvaltalaiset koripalloilijat Luokka:Vuonna 1965 syntyneet Luokka:Elävät henkilöt
Prang

Prang on khmeriläisessä ja thaimaalaisessa uskonnollisessa rakennustaiteessa esiintyvä tornimainen rakennelma, joka sijaitsee temppelin tai watin cellan yläpuolella. Prang on hindulaisen mytologian jumalten asuinpaikan Meru-vuoren vertauskuva Thaiwebsites: The difference between Khmer prangs and Thai (Ayutthaya) prangs, haettu 22.8.2008 . Khmerien prang muistuttaa ulkomuodoltaan porrastettua kukkanuppua, jonka edessä on yleensä itään katsova eteishalli, mandapa. Cellassa, joka on pieni huone prangin uumenissa, oli hindulaisen jumalan, Shivan, Vishnun tai Brahman kuva. Suurissa temppeleissä, kuten Angkor Watissa, prangeja saattaa olla useita, joista yksi on muita hallitsevampi keskusprang. Sukhothain ja Ayutthayan kuningaskunnissa prangista kehittyi suippo, maissintähkää muistuttava torni, jonka cellaan noustiin jyrkkiä portaita pitkin, eikä sen edustalla enää ollut varsinaista eteishallia. Siamilaisessa prangissa eteishallista oli enää jäljellä symmetrisesti prangin jokaiselle neljälle sivulle upotetut nissimäiset syvennykset, joissa saattoi olla Buddhan kuvapatsaita. Khmeriläinen ja siamilainen prang eroavat rakennusmateriaaliltaan: khmeriläinen prang rakennettiin hiekkakivestä tai lateriitista, kun taas Thaimaassa käytetään tiiltä, joka verhotaan stukkokerroksella. Tunnetuimpia esimerkkejä siamilaisesta prangista on Wat Arunin Chao Phraya -jokea siluetillaan dominoiva torni Bangkokissa. == Lähteet == == Aiheesta muualla == *Prang temppeliarkkitehtuurissa Luokka:Thaimaalainen arkkitehtuuri Luokka:Kambodžan rakennukset ja rakennelmat
Luca Cigarini

Luca Cigarini (s. 20. kesäkuuta 1986 Montecchio Emilia, Italia) on italialainen jalkapalloilija. Hän pelaa Serie B:ssä Reggianan joukkueessa. Hän on pelannut Serie A:ssa 362 ottelua kuudessa eri joukkueessa ja Espanjan La Ligassa kuusi ottelua. Cigarini pelaa niin sanottuna keskikentän pohjan pelintekijänä. Hänet tunnetaan erityisesti pelinäkemyksestään ja syöttötaidostaan. Pelityylinsä vuoksi häntä on verrattu usein Andrea Pirloon. == Ura == Cigarini on Parman kasvatti. Ammattilaisuransa hän aloitti pelaamalla lainassa Sambenedettesen riveissä vuosina 2004–2005. Vuosina 2005–2008 Cigarini edusti Parmaa. Atalantassa hän pelasi kauden 2008–2009 ja siirtyi sitten Napoliin, josta hän kävi pelaamassa lainalla myös espanjalaisseura Sevillassa. Vuosina 2011–2016 hän edusti jälleen Atalantaa ja kaudella 2016–2017 Sampdoriaa. Hän pelasi Serie A:ssa vielä kolme kautta Cagliarissa ja kauden 2020–2021 Crotonessa. Hän siirtyi kesällä 2021 Reggianaan. Cigarini oli mukana Italian joukkueessa Pekingin olympiaturnauksessa 2008. Hän lukeutui aikanaan Italian alle 21-vuotiaiden maajoukkueen vakiopelaajiin. == Lähteet == == Aiheesta muualla == *Cigarini Atalantan sivustolla Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Matti Paloaro

Matti Kullervo Paloaro (14. joulukuuta 1942 – 21. elokuuta 2008) oli rikoskomisario, toimittaja ja kirjailija. Hän toimi yli 22 vuotta poliisin palveluksessa, viimeksi rikoskomisariona keskusrikospoliisissa. Paloaro työskenteli poliisiuran jälkeen toimittajana ja kirjailijana. Hän toimi Alibi- lehden päätoimittajana 1990-luvulla. Paloaro palveli myös upseerina YK- joukoissa. == Bibliografia == * * * == Lähteet == * Alibi 22.8.2008: Alibin entinen päätoimittaja Matti Paloaro kuollut Luokka:Suomalaiset toimittajat Luokka:Suomalaiset kirjailijat Luokka:Suomalaiset poliisit Luokka:Vuonna 1942 syntyneet Luokka:Vuonna 2008 kuolleet
Borj-e Milad

Borj-e Milad eli Miladin torni on Iranin korkein ja maailman kuudenneksi korkein torni. Se sijaitsee Teheranissa ja on 435 metriä korkea. Borj-e Miladin edelle yltävät maailmassa Tokyo Skytree (Japani), Canton Tower (Kiina), CN Tower (Kanada), Ostankinon televisiotorni (Venäjä) ja Oriental Pearl Tower (Kiina). Borj-e Miladin rakennustyöt aloitettiin 1999 ja ne tulivat valmiiksi vuonna 2007. == Lähteet == ==Aiheesta muualla== Luokka:Teheranin rakennukset ja rakennelmat Luokka:Televisiotornit Luokka:Näkötornit
Kingdom Centre

Kingdom Centre () on pilvenpiirtäjä Saudi-Arabian pääkaupungissa Riadissa. Rakennuksen korkeus on noin 302 metriä. Kingdom Centressä on muun muassa kauppakeskus, toimistoja, huoneistoja, viiden tähden hotelli ja ravintoloita. Pilvenpiirtäjä sai Emporis Skyscraper Awardin 2002. Kingdom Centre sisältää maailman korkeimman moskeijan. Pilvenpiirtäjän omistaa tunnettu liikemies, prinssi Al-Walid ibn Talal. == Lähteet == == Aiheesta muualla == * Viralliset sivut * * Tallest-buildings.com: Kingdom Centre Luokka:Saudi-Arabian pilvenpiirtäjät Luokka:Riad
Shōko Aida

Shōko Aida (; s. 23. helmikuuta 1970) on japanilainen laulaja ja näyttelijä. Hän tuli alun perin tunnetuksi popyhtye Winkistä, jossa hän vaikutti vuosina 1988–1996 yhdessä Sachiko Suzukin kanssa. Wink teki versionsa muun muassa The Rubettesin "Sugar Baby Lovesta". Muita hittejä oli "Samishii Nettaigyo". Shōko Aida aloitti Winkin ajan jälkeen soolouran. Hän on näyttelijänä esiintynyt muun muassa Shunji Iwain elokuvassa Hana to Arisu (2004). == Diskografia == === Singlet === * "I Julia" (1996) * "Joia" (1996) * "Hadaka de Nemurimasho" (1996) * "Yurikago wo Yusurarete" (1998) * "Konya Dake Kitto" (Stardust Revuen kanssa) (2000) * "Kureta no Shiroi Suna" (2004) === Albumit === * Delphinium (mini album, outside Wink) (1992) * Joia (1996) * Luz (1997) * Paris, je t'aime d'amour (2003) * To Pathos (2003) === Kokoelmat === * C'est mon na – Best of Shoko Aida (2002) === DVD:t === * Aegekai – Shoko Aida & Kaori Iida (2004) Luokka:Japanilaiset laulajat Luokka:Japanilaiset näyttelijät Luokka:Vuonna 1970 syntyneet Luokka:Elävät henkilöt
Anne Suzuki

Anne Suzuki (, s. 27. huhtikuuta 1987 Tokio, Japani) on japanilainen näyttelijä. Hän aloitti uransa lapsena ja voitti vuonna 2003 Japanin akatemian palkinnon roolista elokuvassa Ritana (2002). == Elokuvia == * The Murder Case of Hana & Alice, 2015 * Helter Skelter, 2012 * Himizu, tarjoilija, 2011 * The Egoists, 2011 * Tsubaki sanjûrô, 2007 * Hanging Garden, Mana, 2005 * Initial D, 2005 * Steamboy, Ray Steam, 2004 * Hana to Arisu, Hana Arai, 2004 * Moon Child, Hana, 2003 * The Blue Light, Haruka Kushimori, 2003 * Ritana (Returner), Milly, 2002 * Jubunairu (Juvenile), –, 2000 * Lumi peittää setripuut, Hatsue Imada, 1999 Lähde: Viitattu 19.8.2021. Suzuki on tulkinnut rooleja myös televisiossa ja näytelmissä. == Lähteet == == Aiheesta muualla == * Luokka:Japanilaiset näyttelijät Luokka:Vuonna 1987 syntyneet Luokka:Elävät henkilöt
Sundiata Keïta

thumb|Malin kuningaskunta 1300-luvulla. Sundiata Keïta oli 1200-luvulla elänyt Malin kuningaskunnan perustaja. Hän hallitsi perimätiedon mukaan vuodesta 1235 vuoteen 1255 (toisen tiedon mukaan hänen hallituskautensa kesti 25 vuotta). Sundiata Keitan kerrotaan olleen hovista karkotettu kuninkaanpoika, joka aikuistuttuaan palasi kotikaupunkiinsa ja vapautti kansan susu-heimon alaisuudesta. Hän liitti valtakuntaansa ne alueet, jotka olivat tukeneet häntä kapinassa susuja vastaan. Hän antoi entisille sotilailleen viljelysmaata, minkä ansiosta viljelyala kasvoi. Mali tuotti siitä alkaen suuria määriä viljaa, puuvillaa ja maapähkinöitä. Sundiata Keitaa koskevat tiedot ovat säilyneet lähinnä griottien levittämänä suullisena perimätietona. Hänen kerrotaan hukkuneen jokea ylittäessään. Hänen ensimmäinen seuraajansa Malin kuninkaana (mansa) oli Wali Keita. Hänelle oli oletettavasti sukua myös 1300-luvulla hallinnut kuuluisa Mansa Musa, joka oman kertomuksensa mukaan polveutui Keïtan veljestä. ==Lähteet== == Kirjallisuutta == * Luokka:Malilaiset henkilöt Luokka:Kuninkaat Luokka:Syntymävuosi tuntematon Luokka:1200-luvulla kuolleet
Celia Weston

Celia Weston (s. 14. joulukuuta 1951 Spartanburg, Etelä-Carolina) on yhdysvaltalainen näyttelijä. Hän esiintyi 1980-luvun alussa Jolene Hunnicuttin roolissa televisiosarjassa Alice. Myöhemmin Weston on niittänyt mainetta elokuvaosillaan. Elokuvien joukossa ovat Pieni mies Tate (1991), Kuolemaantuomittu (1995), Lumi peittää setripuut (1999), Soitellaan (2000), Satimessa (2001), Kaukana taivaasta (2002), Kuinka hukata kundi 10 päivässä (2003), Kylä (2004), Junebug (2005) ja Invasion – tunkeutujat (2007). Broadway-teatterinäyttelijänä Weston sai vuonna 1997 Tony-ehdokkuuden. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1951 syntyneet Luokka:Elävät henkilöt
Bustrofedon

Bustrofedon () on muinaisissa kreikkalaisissa ja roomalaisissa piirtokirjoituksissa käytetty kirjoitustapa, jossa kirjoitussuunta vaihtuu joka toisella rivillä. Samalla takaperin kirjoitettujen tekstirivien kirjaimet kääntyvät peilikuvikseen. Bustrofedonin nimi tulee muinaiskreikan sanoista , 'härkä', ja , 'kääntää'. Nimi on peräisin siitä, että kirjoitustapa jäljittelee kyntöauraa vetävän härän edestakaista liikettä pellolla. == Esimerkkejä == == Lähteet == == Aiheesta muualla == Luokka:Kirjoitusjärjestelmät Luokka:Kreikankieliset sanat ja sanonnat Luokka:Kreikkalainen kirjaimisto
Boubacar Traoré

Boubacar Traoré (s. 1942 Kayes) on malilainen maailmanmusiikin esittäjä. Hän sai perehdytystä kitaransoittoon ulkomailla musiikkia opiskelleelta veljeltään. Hän nousi maansa itsenäistymisen aikoihin 1960-luvulla julkisuuteen lauluillaan, joissa usein kuuluivat länsimaisen bluesin vaikutteet. 1970-luvulla Traorén aiemmin valtava suosio alkoi hiipua, mutta 1980-luvun lopulla hänet löydettiin uudelleen, ja siitä pitäen hän on saavuttanut laajaa menestystä kansainvälisellä urallaan. Vuonna 1989 vaimonsa kuoleman jälkeen Traoré lähti Ranskaan. Myös "Kar Kar" -nimellä kutsuttu Boubacar Traoré on esiintynyt Suomessakin Etnosoi!-tapahtumassa. ==Diskografia== * Mariama (1990) * Kar Kar (1992) * Les Enfants de Pierrette (1995) * Sa Golo (1996) * Maciré (2000) * Je chanterai pour toi (2003) * The Best of Boubacar Traoré: The Bluesman from Mali (2003) * Kongo Magni (2005) * Mali Denhou (2011) * Mbalimaou (2014) == Aiheesta muualla == * Worldmusiccentral.com: Boubacar Traoré Luokka:Malilaiset muusikot Luokka:Vuonna 1942 syntyneet Luokka:Elävät henkilöt
Ѳ

Ѳ (ѳ) eli fita on varhaiskyrilliseen kirjaimistoon kuuluva kirjain, joka pohjautuu kreikan theeta-kirjaimesta, joka vastasi kyrillisen kirjaimiston F-kirjainta, joka myöhemmin korvattiin Ф-merkillä. Ѳ
John Swasey

John Swasey (s. 18. lokakuuta 1964 Houston, Texas, Yhdysvallat) on yhdysvaltalainen ääninäyttelijä, joka on tehnyt urallaan yli 160 dubbausroolia englanniksi animeen. Hänen ensimmäinen pääroolinsa oli animesarjassa "A.D. Police" vuonna 2001. Swasey oli myös kersantti Hauserin äänenä elokuvassa Halo Legends. == Lähteet == ==Aiheesta muualla== * John Swasey CrystalAcids.comissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Elävät henkilöt Luokka:Vuonna 1964 syntyneet
Lospalos

Lospalos on kaupunki Itä-Timorissa 248 kilometriä maan pääkaupungista Dilistä itään. Kaupungin asukasluku oli vuoden 2015 väestönlaskennan mukaan 12 665. Lospalos on Lautemin alueen pääkaupunki. Kaupungin nimi kirjoitetaan usein väärin Los Palos, aivan kuin se olisi espanjaa. Tosiasiassa nimi on peräisin paikallisen papuakielen fatalukun sanasta Lohoasupala. Nykyään fatalukun puhujat käyttävät kuitenkin nimeä Lospalos. == Lähteet == == Aiheesta muualla == Luokka:Itä-Timorin kaupungit
He Kexin

He Kexin (, s. 1. tammikuuta 1992 Peking) on kiinalainen telinevoimistelija, olympiavoittaja ja maailmanmestari.Henkilökuva Kiinan olympiajoukkueen sivuilla Hän on erikoistunut eritasonojapuille. He voitti olympiakultaa eritasonojapuilta ja joukkuekilpailusta Pekingissä 2008. Nojapuufinaali oli äärimmäisen tasainen. He sai amerikkalaisen Nastia Liukinin kanssa samat pisteet, 16,725, mutta kiinalainen julistettiin voittajaksi parempien avaussuorituksen pisteiden perusteellaMTV3 Urheilu: He äärimmäisen tiukan voimistelufinaalin voittoon 18.08.2008. Aikaisemmin samana vuonna He oli voittanut nojapuilla kaksi maailmancupin kilpailuaTulokset FIG:n sivuilla . Kiinan mestaruuden hän on voittanut eritasonojapuilla ainakin vuosina 2007 ja 2008. Vuoden 2009 MM-kilpailuissa He voitti kultaa eritasonojapuilla ylivoimaisesti: hopeamitalisti Kōko Tsurumiin kertyi finaalissa eroa 1,125 pistettä. Vuosina 2010 ja 2011 hän saavutti Kiinan joukkueessa joukkuekilpailun MM-pronssia. Lontoon olympialaisissa 2012 hän sai eritasonojapuilla hopeaa. Hen todellisesta iästä on liikkunut erilaisia huhuja ja epäilyjä, ja asiaa on selvitelty useaan otteeseen. Sääntöjen mukaan voimistelijan täytyy olla tai täyttää kisavuonna 16 vuotta, ja Hen epäiltiin Pekingissä olleen alaikäinen kilpailemaan.Helsingin Sanomat: Kiinan mestarivoimistelijaa epäillään alaikäiseksi 22.8.2008 Virallisesti Hen on kuitenkin todettu olleen täysi-ikäinen.http://www.heraldscotland.com/china- cleared-of-age-concerns-but-questions-left-over-sydney-squad-1.890996 == Lähteet == * He Kexin Biography and Olympic Results Olympics at Sports- Reference.com === Viitteet === Luokka:Kiinalaiset telinevoimistelijat Luokka:Kiinalaiset olympiavoittajat Luokka:Vuonna 1992 syntyneet Luokka:Elävät henkilöt
Summitin piirikunta (Ohio)

Summitin piirikunta on piirikunta, joka on osa Akronin metropolialuetta Ohiossa, Yhdysvalloissa. ==Maantiede== Summitin naapuripiirikuntia ovat Cuyahoga pohjoisessa, Geauga koillisessa, Portage idässä, Stark etelässä, Wayne lounaassa ja Medina lännessä. ==Väestö== Piirikunnassa oli vuoden 2010 väestönlaskennassa 541 781 ihmistä. Etniset ryhmät jakautuvat valkoisiin, joita on 80,8%, mustiin (14,6%), alkuperäisamerikkalaisiin (0,2%) ja aasialaisiin (2,3%). Kotitalouden mediaanitulo on 48 790 dollaria ja köyhyysrajan alapuolella oli 14,5% väestöstä 2007–2011 välisenä aikana. == Lähteet == Luokka:Ohion piirikunnat
Ambruse Vanzekin

Ambruse Vanzekin (s. 14. heinäkuuta 1986 Nigeria) on nigerialainen jalkapallomaalivahti, joka pelaa tällä hetkellä nigerialaisessa Akwa Unitedissa. Hän oli saavuttamassa olympiahopeaa jalkapallossa vuoden 2008 olympialaisissa. == Saavutukset == * Olympiahopea: 2008 ==Aiheesta muualla== * FIFA.com Luokka:Nigerialaiset jalkapallomaalivahdit Luokka:Nigerialaiset olympiamitalistit Luokka:Vuonna 1986 syntyneet Luokka:Elävät henkilöt
Ikechukwu Ezenwa

Ikechukwu Ezenwa (s. 16. lokakuuta 1988 Yenagoa, Nigeria) on nigerialainen jalkapallomaalivahti, joka pelaa tällä hetkellä nigerialaisessa Heartlandissa. Hän oli saavuttamassa olympiahopeaa jalkapallossa vuoden 2008 olympialaisissa. == Saavutukset == * Olympiahopea: 2008 == Aiheesta muualla == * Ikechukwu Ezenwa Football Talentsissa * Ikechukwu Ezenwa Goal.comissa Luokka:Nigerialaiset jalkapallomaalivahdit Luokka:Nigerialaiset olympiamitalistit Luokka:Vuonna 1988 syntyneet Luokka:Elävät henkilöt
Hallin lause

Ryhmäteoriassa Hallin lauseen mukaan ratkeavalla ryhmällä G, jonka kertaluku on mn, missä m ja n ovat keskenään jaottomia, on kertalukua m oleva aliryhmä. Hallin lause on siis yleistys Sylowin lauseesta. Luokka:Ryhmäteoria Luokka:Matemaattiset teoreemat
Negatiivinen sananvapaus

Negatiivinen sananvapaus on filosofian käsite, joka liittyy pohdiskeluihin positiivisen ja negatiivisen vapauden suhteesta. Negatiivinen vapaus tarkoittaa aina vapautta jostakin, kun taas positiivinen vapaus vapautta johonkin. Negatiivisen sananvapauden tapauksessa tämä tarkoittaa sitä, että itsensä julkituominen on vapaa sensuurista ja muista rajoitteista. Ihmisellä on oikeus olla vapaa sananvapautta rajoittavista rajoitteista ja siten oikeus julkituoda mielipiteensä sekä sanomansa ilman, että hänen sanomisistaan asetetaan aktiivisia sanktioita. Positiivinen sananvapaus taas tarkoittaa yleisesti oikeutta sananvapauteen eli mahdollisuuksia itsensä ilmaisemiseen kirjallisesti tai suullisesti. Negatiivisen sananvapauden käsitettä on käytetty erityisesti liberalismissa. Negatiivista vapautta myös sananvapauden suhteen ovat filosofeista kannattaneet John Stuart Mill, John Locke ja John Milton. Yleensä positiivinen ja negatiivinen sananvapaus eivät ole toisiansa pois sulkevia, vaan tarvitaan kumpaakin. Esimerkiksi negatiivista sananvapautta ei voi harjoittaa, jos ei ole olemassa itsensä julkituomiselle edellytyksiä, jotka taas positiivinen sananvapaus luo. Luokka:Filosofian termit
Wisma 46

Wisma 46 on vuonna 1996 valmistunut 262 metriä korkea pilvenpiirtäjä Etelä- Jakartassa. Se on Indonesian korkein rakennus. Tämän kahdesta kellarikerroksesta ja 56 maanpäällisestä kerroksesta koostuvan rakennuksen päämateriaaleina ovat lasi, teräs ja betoni.http://skyscraperpage.com/cities/?buildingID=310 Rakennuksen suunnittelusta vastasi kaksi arkkitehtitoimistoa: Zeidler Partnership Architects ja DP Architects Private Ltd. ==Lähteet== ==Aiheesta muualla== *Pilvenpiirtäjän kotisivut (wisma46.com) *Postmodernism and Jakarta's urban structures (9/2008) (thejakartapost.com) Luokka:Jakartan rakennukset ja rakennelmat Luokka:Indonesian pilvenpiirtäjät
J. E. Svan

Johan Edvard Svan (31. maaliskuuta 1837 Maalahti – 10. maaliskuuta 1883 Hamina) oli suomalainen Haminan kadettikoulun opettaja, yksi Suomen ensimmäisistä pikakirjoittajista ja ensimmäisen Suomessa julkaistun pikakirjoituksen oppikirjan tekijä. Svanin vanhemmat olivat filosofian maisteri, kappalainen, varapastori Edvard Swan ja Charlotta Wegelius. Hän pääsi ylioppilaaksi 1856 Vaasan lukiosta ja valmistui Helsingin yliopistosta filosofian kandidaatiksi 1861 ja maisteriksi 1864. Hän toimi Heinolan yläalkeiskoulussa latinan opettajana vuodesta 1863, ja vuonna 1865 hänet nimitettiin Haminan kadettikouluun ruotsin, suomen, logiikan ja psykologian lehtoriksi. Virkansa ohella Svan toimi Haminassa useissa luottamustoimissa, muun muassa kirjaston johtokunnassa, rahatoimikamarin puheenjohtajana 1877–1881 ja kaupungin kansakoulujen tarkastajana 1881–1883. Svan sai hovineuvoksen arvon 1875.Mäkelä-Alitalo ==Pikakirjoituksen kehittäjä== Svan muistetaan erityisesti toimistaan ruotsinkielisen pikakirjoituksen kehittäjänä. Vuonna 1861 Suomen senaatti lähetti kolme miestä – Svanin, W. Margunoffin ja Svante Dalströmin – Saksaan oppimaan pikakirjoitusta, jotta Suomenkin valtiopäivillä saataisiin puheet kirjoitettua pikakirjoituksella muistiin. Miehet perehtyivät saksalaisen Gabelsbergerin kehittämään pikakirjoitusjärjestelmään, ja oppivat pikakirjoitusta niin hyvin, että pystyivät tammikuun valiokunnassa 1862 toimimaan pikakirjoittajina.Pikakirjoituslehti 9/1908, s. 69Melin, s. 495 Svan alkoi heti Saksasta tultuaan kouluttaa lisää pikakirjoittajia, ja jo vuosien 1863–1864 valtiopäivillä oli pikakirjoittajia useampia. Vuonna 1871 hän julkaisi oppikirjan Lärobok i stenografi, efter Gabelsbergers system, för svenska språket,Melin, s. 498 joka oli ensimmäinen Suomessa julkaistu pikakirjoituksen oppikirja. Samana vuonna hän alkoi julkaista Tidning för stenografi -nimistä pikakirjoituslehteä yhdessä August Fabritiuksen kanssa.Uino, s. 77 == Suomennoksia == * Marcus Tullius Cicero : Ensimmäinen puhe Catilinaa vastaan teoksessa Specimen för lektorstjenster i latin och finska ; af Johan Edvard Svan. Åbo 1864 ==Lähteet== * * Mäkelä-Alitalo, Anneli: Svan, Johan Edvard. Teoksessa * Uino, Ari: Aikakauslehdistön vakiintumisen kausi 1830–1880. Teoksessa *Ilmarinen - Kuvallinen Almanakka vuodelle 1884, s. 14. Helsinki: G.W. Edlund, 1883. ===Viitteet=== Luokka:Pikakirjoittajat Luokka:Suomalaiset opettajat Luokka:Vuonna 1837 syntyneet Luokka:Vuonna 1883 kuolleet
Wilhelm Ingves

Wilhelm Ingves (s. 10. tammikuuta 1990 Lemland) on suomalainen jalkapalloilija, joka edustaa Ruotsin 1. divisioonassa pelaavaa IS Halmiaa. Hän on pelipaikaltaan laitahyökkääjä. Debyyttinsä Veikkausliigassa Ingves teki IFK Mariehamnin vierasottelussa Myllykosken Palloa vastaan 4. toukokuuta 2008. Samassa ottelussa hän myös teki liigauransa ensimmäisen maalin.IFK Mariehamn kaatoi MyPan Kesällä 2008 italialainen seura Ascoli Calcio tarjosi Ingvesille sopimusta, mutta nuori hyökkääjä hylkäsi tarjouksen auttaakseen putoamisuhan alla kamppailevaa seuraansa säilyttämään paikkansa korkeimmalla sarjatasolla.IFK Mariehamnin Wilhelm Ingves sanoi ei Ascolille Marraskuussa 2008 Ingves osallistui FC Inter Turun Mika Ojalan kanssa hollantilaisen Heerenveenin viikon kestäneelle testileirille.Ingves Heerenveeniin Ingves siirtyi IS Halmian riveihin helmikuussa 2013.IS Halmia värvar dubbelt == Lähteet == == Aiheesta muualla == *Pelaajaprofiili Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Vuonna 1990 syntyneet Luokka:Elävät henkilöt
Maltan Valioliiga

Maltan Valioliiga (, ) on Maltan jalkapallon korkein sarjataso. Se tunnetaan sponsorisopimuksen vuoksi myös nimellä BOV Premier League, mutta puhekielessä siihen viitataan yleensä nimillä Il-Kampjonat, Il-Lig tai Il-Premjer. Liigaa pelattiin ensimmäisen kerran vuonna 1909. ==Joukkueet kaudella 2019–2020== *Balzan FC *Birkirkara FC *Floriana FC *Gudja United FC *Gżira United FC *Ħamrun Spartans FC *Hibernians FC *Mosta FC *Senglea Athletic FC *Sirens FC *Sliema Wanderers FC *St. Lucia FC *Tarxien Rainbows FC *Valletta FC ==Mestarit== Luettelo Maltan Valioliigan mestareista: *1909-10 Floriana *1910-11 ei pelattu *1911-12 Floriana *1912-13 Floriana *1913-14 Ħamrun Spartans *1914-15 Valletta United *1915-16 ei pelattu *1916-17 St. George's *1917-18 Ħamrun Spartans *1918-19 King's Own Malta Regiment *1919-20 Sliema Wanderers *1920-21 Floriana *1921-22 Floriana *1922-23 Sliema Wanderers *1923-24 Sliema Wanderers *1924-25 Floriana *1925-26 Sliema Wanderers *1926-27 Floriana *1927-28 Floriana *1928-29 Floriana *1929-30 Sliema Wanderers *1930-31 Floriana *1931-32 Valletta United *1932-33 Sliema Wanderers *1933-34 Sliema Wanderers *1934-35 Floriana *1935-36 Sliema Wanderers *1936-37 Floriana *1937-38 Sliema Wanderers *1938-39 Sliema Wanderers *1939-40 Sliema Wanderers *1940-44 ei pelattu toisen maailmansodan vuoksi *1944-45 Valletta *1945-46 Valletta *1946-47 Ħamrun Spartans *1947-48 Valletta *1948-49 Sliema Wanderers *1949-50 Floriana *1950-51 Floriana *1951-52 Floriana *1952-53 Floriana *1953-54 Sliema Wanderers *1954-55 Floriana *1955-56 Sliema Wanderers *1956-57 Sliema Wanderers *1957-58 Floriana *1958-59 Valletta *1959-60 Valletta *1960-61 Hibernians *1961-62 Floriana *1962-63 Valletta *1963-64 Sliema Wanderers *1964-65 Sliema Wanderers *1965-66 Sliema Wanderers *1966-67 Hibernians *1967-68 Floriana *1968-69 Hibernians *1969-70 Floriana *1970-71 Sliema Wanderers *1971-72 Sliema Wanderers *1972-73 Floriana *1973-74 Valletta *1974-75 Floriana *1975-76 Sliema Wanderers *1976-77 Floriana *1977-78 Valletta *1978-79 Hibernians *1979-80 Valletta *1980-81 Hibernians *1981-82 Hibernians *1982-83 Ħamrun Spartans *1983-84 Valletta *1984-85 Rabat Ajax *1985-86 Rabat Ajax *1986-87 Ħamrun Spartans *1987-88 Ħamrun Spartans *1988-89 Sliema Wanderers *1989-90 Valletta *1990-91 Ħamrun Spartans *1991-92 Valletta *1992-93 Floriana *1993-94 Hibernians *1994-95 Hibernians *1995-96 Sliema Wanderers *1996-97 Valletta *1997-98 Valletta *1998-99 Valletta *1999-00 Birkirkara *2000-01 Valletta *2001-02 Hibernians *2002-03 Sliema Wanderers *2003-04 Sliema Wanderers *2004-05 Sliema Wanderers *2005-06 Birkirkara *2006-07 Marsaxlokk *2007-08 Valletta *2008-09 Hibernians *2009-10 Birkirkara *2010-11 Valletta *2011-12 Valletta *2012-13 Birkirkara *2013-14 Valletta *2014-15 Hibernians *2015-16 Valletta *2016-17 Hibernians *2017-18 Valletta *2018-19 Valletta Joukkue Mestaruudet Sliema Wanderers 26 Floriana 25 Valletta 25 Hibernians 12 Ħamrun Spartans 7 Birkirkara 3 Rabat Ajax 2 King's Own Malta Regiment 1 Marsaxlokk 1 St. George's 1 == Lähteet == Luokka:Maltan jalkapallosarjat de:Fußball in Malta it:Campionato maltese di calcio
Matoksi

Matoksi (, aikaisemmin myös Александровка, Aleksandrovka) on kylä ja entinen ortodoksiseurakunta Leningradin alueen Seuloskoin piirissä Venäjällä. Se sijaitsee Karjalankannaksen eteläosassa Vuoleenjoen rannalla entisen Vuoleen luterilaisen seurakunnan alueella. 1400–1500-luvulla Matoksin seutu kuului inkerikkojen asuttamaan Novgorodin Vatjan viidenneksen Pähkinälinnan läänin Kuivaisin pogostaan. Ruotsalaisten vallattua Inkerin 1600-luvun alussa valtaosa alkuperäisväestöstä pakeni Venäjälle ja tilalle muutti luterilaisia inkerinsuomalaisia. Kuivaisin ja Vaskelan tienoille jäi kuitenkin myös pieni joukko inkerikkoja, joihin kuuluivat Pohjois-Inkerin kuuluisimmat runonlaulajat Larin Paraske ja Ontropo Melnikov. Matoksin ortodoksinen seurakunta perustettiin 1700-luvun puolivälissä. Vuonna 1797 entisen palaneen puukirkon tilalle rakennettiin paikallisen tilanomistajan kreivi Ostermanin rahoittama kivinen Aleksanteri Nevalaisen kirkko. Vuonna 1849 kirkon hautausmaalle siirrettiin Toksovan Purnun () kylästä vanha tsasouna, jossa oli seudun ortodoksien kunnioittama Pyhän Nikolaoksen ikoni. 1800-luvun puolivälissä Matoksin seurakuntaan kuuluivat kaikki Pietarin ja Pähkinälinnan kihlakuntien inkerikot, yhteensä noin 700 henkeä. Lisäksi sen jäseninä oli saman verran Suomen puolen Raudun ja Sakkolan pitäjien ortodokseja, jotka myöhemmin muodostivat itsenäisen Palkealan seurakunnan. 1880-luvulla seurakuntaan kuului reilut 300 inkerikkoa, jotka asuivat 17 kylässä. Lisäksi sen jäseninä oli tilanomistajien työntekijöitä, lastenkodin kasvatteja ja muutamia kauppiaita. Talonpoikien kerrottiin käyvän myös seudun luterilaisissa kirkoissa, joiden jumalanpalvelusta he paremmin ymmärsivät. Inkerikot eivät myöskään aina noudattaneet paastoja tai osallistuneet ristisaattoihin ja pyhiinvaelluksiin. Valtaosa heistä oli lukutaidottomia. Nykyään Matoksin kirkosta on jäljellä vain perustukset. == Lähteet == Luokka:Inkeri Luokka:Seuloskoin piiri Luokka:Inkerin kylät
What a Wonderful World

What a Wonderful World on Louis Armstrongin esittämä kappale vuodelta 1967. Kappaleen sanoitukset teki George Douglas alias Bob Thielehttp://ask.yahoo.com/20030804.html ja sävellyksessä apuna hänellä oli George David Weiss. Kappale oli muun muassa Britannian singlelistan ensimmäisellä sijalla neljän viikon ajan.http://www.songfacts.com/detail.php?id=499 Yhdysvalloissa se jäi aluksi vähemmälle huomiolle, mutta se sai myöhemmin enemmän huomiota esimerkiksi elokuvan Hyvää huomenta, Vietnam myötä. Kappaleesta on tehty lukuisia cover- versioita. Kappaletta ovat esittäneet muun muassa Joey Ramone, Celine Dion ja Connie Talbot. Kappale esiintyy myös muun muassa elokuvassa Harold & Kumar 2: Pako Guantanamosta.http://www.sing365.com/music/lyric.nsf/What-A-Wonderful- World-lyrics-Celine-Dion/A65C06319A49A5B048256EB80005F4C3 http://www.etailworld.com/Product.aspx?prodid=13979744 Kappaleesta on tehty suomenkielinen käännöskappale nimeltä "Kuinka kaunista on", jonka levytti ensimmäisenä Lasse Mårtenson vuonna 1968. ==Lähteet== Luokka:Vuoden 1968 kappaleet
Hi-Z

Hi-Z oli suomalainen 1990-luvulla toiminut Kristian Maukosen tuottama teknomusiikkiprojekti. Projektin tuloksena julkaistiin vuonna 1993 albumi Guardian Z-103. ==Diskografia== ===Albumit=== * Guardian Z-103 (1993) ===Singlet=== * Untitled.BPM (1992) * The Dancefloor Virus (1993) ==Lähteet== Luokka:Suomalaiset elektronisen musiikin yhtyeet
Taikasauva

Taikasauva on taikaesine, joka mahdollistaa taikomisen. Saduissa sekä fantasiakirjallisuudessa ja -elokuvissa sitä käyttävät velhot, noidat ja taikurit. Esiintyvät taikurit käyttävät usein taikatemppujensa dramatisoimiseksi sauvaa, jota kutsuvat taikasauvaksi. Yleensä ajatellaan, että taikasauvaa käytetään heiluttamalla sitä loihdittavan kohteen suuntaan ja lausumalla samanaikaisesti taikasana tai loitsu. Harry Potter -kirjoissa ja -elokuvissa ja vastaavissa kirjoissa ja elokuvissa taikasauvat ovat lyhyitä, puisia oksia, joihin on saatettu kaivertaa jotain. Joissain kirjoissa ja elokuvissa taikasauva on pitkä, mutkainen kävelykeppi. On myös taikasauvoja, jotka ovat tavallisia kävelysauvoja tai sauvoja, joiden päässä on jonkinlainen kristalli. On myös kirjoja ja elokuvia, joissa velhot ja noidat osaavat taikoa ilman minkäänlaista esinettä, käyttämällä amulettia tai talismaania, taikajuomilla tai vain piirtämällä loitsun pergamentille. Myös läheskään kaikki taikurit eivät käytä taikasauvoja. Sauva kuitenkin auttaa vangitsemaan yleisön huomion toisaalle varsinaista temppua suoritettaessa. ==Lähteet== Luokka:Sauvat Luokka:Kuvitteelliset esineet Luokka:Taikaesineet
David L. Wolper

David Lloyd Wolper (11. tammikuuta 1928 New York, Yhdysvallat – 10. elokuuta 2010 Beverly Hills, Kalifornia, Yhdysvallat) oli yhdysvaltalainen elokuva- ja televisiotuottaja. Häntä pidetään menestyneimpänä riippumattomana televisiotuottajana. Vuonna 1958 Wolper perusti oman tuotantoyhtiönsä Wolper Productionsin. Hänen ensimmäinen elokuvansa oli dokumentti The Race for Space, jossa käytettiin Venäjän avaruusohjelman ja NASAn materiaalia. Ei yksikään kolmesta suuresta televisiokanavasta ottanut elokuvaa ohjelmistoonsa. Dokumentin esitysoikeudet myytiin kuitenkin 104 paikalliseen kanavaan ja The Race for Space oli ensimmäinen dokumenttielokuva, jota esitettiin maanlaajuisesti suurten kanavien ulkopuolella. Siitä tuli myös ensimmäinen televisioelokuva, joka on ollut ehdolla Oscar-palkintoon, kun se oli ehdokkaana parhaana dokumenttina. Seuraavien neljän vuoden aikana Wolper Productions nousi kolmanneksi suurimmaksi televisiodokumenttien tuottajaksi NBC:n ja CBS:n jälkeen. Wolper myi tuotantoyhtiönsä Metromedialle vuonna 1964, mutta sai itse paikan yrityksen toimitusjohtajana. Wolperilla oli nyt iso yritys taustalla ja hänen yritys tuotti säännöllisesti kansallisille televisiokanaville. Lisäksi hän teki yhteistyötä National Geographic Societyn kanssa luontodokumenteista, jossa sai myös ensiesiintymisensä Yhdysvaltain televisiossa Jacques-Yves Cousteau. Wolper erosi Metromedista 1967. Tämän jälkeen hän lähti mukaan myös elokuvamarkkinoille tuottamalla mm. elokuvat Viimeinen silta yli Reinin ja Jali ja suklaatehdas. Vuonna 1976 Wolper myi Wolper Productions Warner Bros.:lle ohitusleikkauksen jälkeen. Wolperin, Warner Bros.:n ja ABC:n yhteistyöstä syntyi todella suosittu minisarja Juuret. Sarja teki katsojaennätyksiä ja Wolper oli myöhemmin mukana myös tuottamassa sarjalla jatko-osia. Vuonna 1984 Wolper teki myös uuden aluevaltauksen, kun hän oli tuottamassa Los Angelesin olympialaisten avajaisia ja päättäjäisiä. Vuonna 1986 Wolper tuotti nelipäiväisen Vapaudenpatsaan 100-vuotisjuhlan, jota seurasi ympäri maailman 1,5 miljardia ihmistä. Wolper on saanut uransa aikana useita palkintoja ja tunnustuksia. Hänelle on annettu muun muassa Jean Hersholtin humanitaarinen palkinto ja hän on saanut urastaan tähden Hollywood Walk of Famelle. Hän kuoli elokuussa 2010 sydänsairauteen ja Parkinsonin taudin komplikaatioihin == Lähteet == == Aiheesta muualla == *David Wolperin kotisivut * * Luokka:Yhdysvaltalaiset televisiotuottajat Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1928 syntyneet Luokka:Vuonna 2010 kuolleet
Nastia Liukin

Anastasia (Nastia) Liukin (s. 30. lokakuuta 1989 Moskova, Neuvostoliitto) on amerikkalainen telinevoimistelija.Tulokset FIG:n tietokannassa Moskovassa syntyneen, mutta jo pienenä lapsena Yhdysvaltoihin muuttaneen, Liukinin molemmat vanhemmat ovat entisiä voimistelijoita. Hänen isänsä on kaksinkertainen telinevoimistelun olympiakultamitalisti Valeri Ljukin ja äitinsä rytmisen voimistelun maailmanmestari Anna Kotšneva. Perhe sai Yhdysvaltain kansalaisuuden vuonna 2000.USA Today: Liukin looks to add gold to family's mantel Liukin aloitti voimistelu-uransa vuonna 1993Tulokset FIG:n tietokannassa. Vanhempiensa valmentama Liukin saavutti ensimmäiset arvokisamitalinsa vuoden 2003 Pan-Amerikan kisoista Santo Domingosta. Hän voitti kultaa puomilta ja joukkuekilpailusta, hopeaa neliottelusta ja pronssia eritasonojapuilta sekä permannolta. Hän ei päässyt osallistumaan seuraavana vuonna käytyihin Ateenan olympialaisiin, koska oli liian nuoriUSA Today: Liukin looks to add gold to family's mantel . Ensimmäisissä MM-kisoissaan 2005 Melbournessa Liukin saavutti kultaa eritasonojapuilta ja puomilta sekä hopeaa permannolta ja neliottelusta. Aikaisemmin samana vuonna hän oli voittanut New Yorkin maailmancupin kilpailussa kultaa puomilta. 2006 MM-kisoissa Århusissa Liukin saavutti hopeaa eritasonojapuilta ja joukkuekilpailusta.Tulokset FIG:n tietokannassa. Vuonna 2007 Liukin oli kärsinyt loukkaantumisista ennen heinäkuisia Rio de Janeirossa käytyjä Pan-Amerikan kisoja ja kilpaili vain puomilla ja nojapuillaDallas News: Liukin limited by ankle injury . Hän saavutti hopeaa molemmilta telineiltä ja oli mukana voittamassa joukkuekilpailun kultaaHenkilökuva USA:n voimisteluliiton sivuilla Samana vuonna Stuttgartin MM-kisoissa hän voitti kultaa puomilta ja joukkuekilpailuista sekä hopeaa eritasonojapuilta. Neliottelussa hän oli viides, mutta permannolla ei selviytynyt finaaliinTulokset FIG:n tietokannassa. Pekingin olympialaisissa 2008 Liukin saavutti kultaa henkilökohtaisesta moniottelusta, hopeaa joukkuekilpailusta, puomilta ja eritasonojapuilta, sekä pronssia permannoltaHenkilökuva Pekingin olympialaisten sivuilla . Nojapuilla hän saavutti saman pistemäärän kuin kultamitalin vienyt He Kexin, mutta joutui tyytymään hopeaan huonompien avaussuorituksen pisteiden perusteellaMTV3 Urheilu: He äärimmäisen tiukan voimistelufinaalin voittoon 18.08.2008. ==Lähteet== == Aiheesta muualla == *Liukinin kotisivut Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Pedro Luis Lazo

Pedro Luis Lazo Iglesias (s. 15. huhtikuuta 1973 Pinar del Río) on kuubalainen baseballpelaaja ja olympiavoittaja, jonka pelipaikka on syöttäjä. Hän on voittanut urallaan yhteensä neljä olympiamitalia, joista kaksi on kultaisia ja kaksi hopeisia. Lazo pelaa maajoukkueessa vaihtomiehenä, mutta seuratasolla hän on joukkueensa Pinar del Río Veguerosin avauskokoonpanon jäsen. == Lähteet == Luokka:Kuubalaiset baseballpelaajat Luokka:Kuubalaiset olympiavoittajat Luokka:Vuonna 1973 syntyneet Luokka:Elävät henkilöt
Staunton

Staunton voi tarkoittaa ainakin seuraavia: ;Sukunimenä *Howard Staunton (1810–1874), englantilainen shakinpelaaja *Imelda Staunton (s. 1956), englantilainen näyttelijä *Steve Staunton (s. 1969), irlantilainen jalkapallovalmentaja ;Paikannimenä *Staunton, Illinois’n osavaltiossa Yhdysvalloissa *Staunton, Indianan osavaltiossa Yhdysvalloissa *Staunton, Virginian osavaltiossa Yhdysvalloissa ==Katso myös== *Stauntonin gambiitti *Staunton-tyyppiset shakkinappulat
Projekti 1234

Projekti 1234 ”Ovod” () on Neuvostoliitossa 1960-luvun loppupuolella kehitetty pienten ohjusveneiden (Малые ракетные корабли), MRK) muodostama alusluokka, jota rakennettiin 1977–1991. Aluksia on käytetty myös Intiassa, Algeriassa ja Libyassa. Aluksia rakensi Primorsk SSZ -telakka. Kuormattuna aluksen uppoama on 730 tonnia ja nopeus 34 solmua. Aluksen pituus on 59,3 metriä, leveys 11,8 metriä ja syväys 3,08 metriä. Pääkoneina aluksessa on kolme M-521-dieselmoottoria, kolme potkuria ja 30 000 akselihevosvoimaa. Miehistön vahvuus on 64.http://warships.ru/Russia/Fighting_Ships/Missile_Boats/1234_1.html Tulenjohtojärjestelmiä on kaksi: MPZ-301 Baza ja 1 Titanit.http://flot.sevastopol.info/eng/ship/warfarecorvettes/mirazh.htm Luokka rakennettiin P-120 Malahit (SS-N-9 Siren) -ohjuksen ympärille, joita veneessä on kuusi. Vientimalleissa käytettiin neljää vanhempaa P-15 Termit -ohjusta. Se uudistettiin 1970-luvun puolivälin jälkeen projektiksi 1234.1, joita rakennettiin 18, joista 11 on vielä käytössä Venäjän laivastossa. Vanhemman mallin 17 venettä poistettiin käytöstä 1990-luvulla. Lisäksi on rakennettu kokeellinen P-800 Oniks -ohjuksin varustettu projekti 1234.7. Lisäksi veneissä on yksi ilmatorjuntaohjusjärjestelmä 9M-33 Osa, jossa on 20 ohjusta. Tykistöaseistuksena ohjusveneessä on yksi 57 mm AK-725 tai 76,2 mm:n AK-176 (1234.1) ja yksi kuuden putken gatling-tyyppinen 30 mm konetykki. Musson upposi sotaharjoituksessa 16. huhtikuuta 1987, kun siihen osui ohjus. Libyalaisen Ain Zaquitin upottivat Yhdysvaltain ilmavoimien lentokoneet Iso- Syrtillä 24. maaliskuuta 1986. Ohjusvene Miraž upotti Georgian merivoimien aluksen Mustallamerellä elokuussa 2008. ==Alukset== ===Venäjän Itämeren laivasto=== *Burun, 1977 *Veter, 1977 *Priliv (Прилив), 1980 *Meteor (Метеор), 1982 *Passat (Пассат), 1983 *Perekat (Перекат), 1983 *Geyzer (Гейзер), 1983 *Liven, 1991 ===Venäjän Mustanmeren laivasto=== *Štil (Штиль) #620, 1978, 1976–1982 Zib, 1982–1992 Komsomolets Mordovy http://flot.sevastopol.info/eng/ship/warfarecorvettes/shtil.htm *Miraž (Мираж) #617, 1983 *Razliv, 1991 *Razlivhttp://www.fas.org/man/dod-101/sys/ship/row/rus/1234.htm *Iney ===Venäjän Pohjoinen laivasto=== *Aysberg, 1978 *Rassvet (Рассвет), 1982 *Tutša, 1978 *Urugan, 1979 *Priboi (Прибой) ===Venäjän Tyynenmeren laivasto=== *Moroz, 1989 *Purga *Smertš (Смерч), 1984 Luokan valmistuneista aluksista on kolme siirretty Algeriaan, kolme Intiaan ja Neljä Libyaan. Osa siirretyistä aluksista kuuluu muuhun alaluokkaan. http://www.russianwarrior.com/STMMain.htm?1969vehicle_Nanuchka.htm&1 ==Lähteet== Luokka:Venäjän laivaston sotalaivat Luokka:Neuvostoliiton laivaston sotalaivat Luokka:Ohjusveneet
Hong Un-jong

Hong Un Jong (s. 9. maaliskuuta 1989 Hamgyong) on pohjoiskorealainen telinevoimistelija.Tulokset FIG:n tietokannassa Hongin ensimmäiset kansainväliset arvokisat olivat 2006 MM-kisat Århusissa, missä hän osallistui kaikkiin lajeihin saavuttamatta kuitenkaan yhtään loppukilpailupaikkaa. Saman vuoden joulukuussa Aasian kisoissa Dohassa hän saavutti hypystä pronssiahttp://sports123.com/gym/wasg-va.html. Seuraavana vuonna Stuttgartin MM-kisoissa hän oli hypyssä neljäs ja moniottelussa sijalla 23. Muilla telineillä hän ei saavuttanut loppukilpailupaikkaa. Vuonna 2008 Mariborissa käydyssä maailmancupin kilpailussa Hong voitti hypyn kilpailun ja oli neljäs nojapuilla. Saman vuoden elokuussa Pekingin olympialaisissa hän saavutti hypystä kultaaHypyn lopputulokset Pekingin olympialaisten sivuilla . Hong sijoittui Lontoon MM-kilpailuissa 2009 hypyssä viidenneksi. Hän voitti maailmancupin hyppykilpailun Moskovassa 2010. Antwerpenin MM-kilpailuissa 2013 hän sai hypyssä pronssia. Hän voitti samana vuonna hyppykultaa Kazanin universiadeissa. Hän voitti saman telineen maailmanmestaruuden Nanningissa 2014 ja sai MM-hopeaa Glasgow'ssa 2015. Hong on 155 senttimetriä pitkä ja painaa 43 kilogrammaa. ==Lähteet== Luokka:Pohjoiskorealaiset telinevoimistelijat Luokka:Pohjoiskorealaiset olympiavoittajat Luokka:Vuonna 1989 syntyneet Luokka:Elävät henkilöt